4

melléklet a 19/2026. (III.26.) határozathoz

MEGÁLLAPODÁS
a Meseház Óvoda-Bölcsőde működtetéséről 
és az étkeztetési feladatok ellátásáról
mely létrejött egyrészről a Móri Többcélú Kistérségi Társulás (székhely: 8060 Mór, Szent István tér 6. sz., törzskönyvi azonosító szám: 592127, adószám: 15592121-2-07, KSH statisztikai számjel: 15592121-8411-327-07, képviseli: Fenyves Péter Társulási Tanács elnöke) - a továbbiakban: Társulás -,
másrészről Nagyveleg Község Önkormányzat (székhely: 8065 Nagyveleg, Móri utca 2/A., törzskönyvi azonosító szám: 362269, adószám: 15362261-2-07, KSH statisztikai számjel: 15362261-8411-321-07, képviseli: Kosárszki József polgármester) - a továbbiakban: Önkormányzat 
a továbbiakban együttesen: Szerződő felek - között az alulírott napon és helyen a következő feltételekkel:
1. Bevezető rendelkezések

1.1. A Móri Többcélú Kistérségi Társulás Társulási Megállapodása szerint 2007. augusztus 31-i kezdő hatállyal a Társulás köznevelési intézmény fenntartása útján biztosítja az önkormányzatok közigazgatási területére nézve az óvodai nevelési feladat ellátását.

1.2. Szerződő felek megállapodnak, hogy a Társulás a közös feladatellátást a Meseház Óvoda-Bölcsőde (a továbbiakban: Intézmény) fenntartásával biztosítja.

1.3. Nagyveleg Község Önkormányzat Képviselő-testülete 34/2018. (IV.11.) határozatában vállalta, hogy a nagyvelegi mini bölcsőde intézményegység jogszabályoknak megfelelő épületének kialakításával, továbbá a működés tárgyi, technikai és személyi feltételeinek biztosításával kapcsolatos, normatíván felüli minden költség Nagyveleg község Önkormányzatát terheli.

1.4. Szerződő felek megállapodnak, hogy jelen megállapodásban rögzítik a Társulás és az Önkormányzat óvodai és bölcsődei ellátással s az óvodai és bölcsődei étkeztetéssel kapcsolatos feladatainak, jogainak és kötelezettségeinek részletes meghatározását.

2. Szakmai működtetés
2.1. A felek megállapodnak, hogy az Intézmény szakmai működtetését a fenntartó Társulás látja el.
2.2. A szakmai működtetés feladatkörébe tartozik az alábbi feladatok ellátása és azok költségeinek viselése:

a) gyógyszeres láda felszerelése,

b) irodaszer, nyomtatványok körében: a szakmai feladatokhoz szükséges nyomtatványok, fénymásoló papír, tollak, ceruzák, nyomtatókhoz festék stb. biztosítása,

c) szakmai folyóiratok, szakkönyvek a könyvtárba, 
d) foglalkozásokra vásárolt szakmai anyagok, eszközök (pedagógiai program, bölcsődei szakmai program, kötelező eszközjegyzék alapján) biztosítása,

e) kisértékű tárgyi eszközök körében: a szakmai eszközök biztosítása,

f) munkaruha, védőruha biztosítása a pedagógusok, pedagógus munkát segítők, kisgyermeknevelők és bölcsődei dajkák részére,

g) vonalas telefon biztosítása,

h) az egyéb kommunikáció körében: a szakmai programok biztosítása és a rendszergazda alkalmazása,

i) a pedagógiai programban szereplő kirándulások szervezése,

j) a karbantartás körében: a szakmai eszközök karbantartása (számítógépek, nyomtatók, fénymásolók),

k)  a szakmai szervezet tagdíjainak megfizetése,

l) a pedagógusok szakmai előadásainak biztosítása,
m) a szakmai munkához kapcsolódó levelek postai költségeinek viselése,

n) SNI gyerekekkel kapcsolatos költségek viselése,

o) az ellátottak juttatása körében: a gyermekeknek mesekönyv biztosítása.

2.3. A Társulás jogosult szakmai pályázatok benyújtására az Önkormányzattal történő egyeztetést követően.

3. Ingatlan üzemeltetés, karbantartás, felújítás

3.1. A felek megállapodnak, hogy az Önkormányzat biztosítja 2014. január 1-jével kezdődő hatállyal a közigazgatási területén lévő tagóvoda elhelyezését biztosító, tulajdonát képező ingatlan üzemeltetését, karbantartását és felújítását.

3.2. Az Önkormányzat viseli a 3.1. pontban megjelölt időponttól kezdődően a tagóvoda elhelyezését biztosító ingatlan közüzemi díjait, a felújítás, beruházás, karbantartás, épületbiztosítás költségét, azzal, hogy 2026. január 1. napjától az „091110 Óvodai nevelés, ellátás szakmai feladatai”, a „091120 Sajátos nevelési igényű gyermekek óvodai nevelésének, ellátásának szakmai feladatai” a „091130 Nemzetiségi óvodai nevelés, ellátás szakmai feladatai”, az „091140 Óvodai nevelés, ellátás működtetési feladatai” és a „104031 Gyermekek bölcsődében és mini bölcsődében történő ellátása” kormányzati funkción megjelenő dologi kiadások költségeit – kivéve az épületbiztosítás költségeit - az Önkormányzat a Meseház Óvoda-Bölcsőde részére jogosult továbbszámlázni. Amennyiben e pontban megjelölt kormányzati funkciószám és/vagy elnevezés módosul, azonban az új funkciószám és/vagy név egyértelműen megfeleltethető a korábbinak, jelen megállapodás módosítása nem szükséges.
3.3. Az Önkormányzat jogosult a nem szakmai körbe tartozó, a tagóvoda elhelyezését biztosító ingatlan fenntartásával, karbantartásával, üzemeltetésével, felújításával kapcsolatos pályázatok benyújtására. Amennyiben a pályázati kiírás nem teszi lehetővé a pályázat Önkormányzat által történő benyújtását, úgy a Társulás jogosult a pályázat benyújtására az Önkormányzattal történő egyeztetést követően.
4. Óvodai és bölcsődei étkeztetés feladatainak ellátása
4.1. A Társulás és az Önkormányzat kölcsönösen rögzítik, hogy a Tagintézményben a gyermekek védelméről és a gyámügyi igazgatásról szóló 1997. évi XXXI. törvény alapján a 096015 gyermekétkeztetési és a 104035 bölcsődei gyermekétkeztetési feladatokat az Önkormányzat látja el.
4.2. A 4.1. pontban foglaltakkal kapcsolatban az Önkormányzat köteles gondoskodni különösen az alábbi eszközök biztosításáról:
a) irodaszer, nyomtatványok körében: a 2.2. b) pontban foglaltak körébe nem tartozó egyéb nyomtatványok, papírok (számlatömb, étkezéshez kapcsolódó leporelló és nyomtató festék stb.),
b) az egyéb kommunikáció körében: étkezés számlázó program,
c) kisértékű tárgyi eszközök körében: számlázó programhoz nyomtató, 

d) a karbantartás körében: az étkezéssel kapcsolatos eszközök karbantartása.
5. Normatíva

5.1. A Társulás gondoskodik 2014. január 1-jétől az óvoda fenntartásához kapcsolódó állami költségvetési normatíva igénybevételéről és az azzal való az elszámolásról.
5.2. A mini bölcsőde fenntartásához a bölcsődei ellátási feladatokhoz kapcsolódó állami költségvetési támogatás igényléséről is a Társulás gondoskodik azon kezdő időponttal, amikor a bölcsődei ellátás tekintetében a szociális, gyermekjóléti és gyermekvédelmi szolgáltatók, intézmények és hálózatok hatósági nyilvántartásáról és ellenőrzéséről szóló 369/2013. (X.24.) Korm. rendeletben foglaltak szerint a szolgáltatói nyilvántartásba a bejegyzés megtörtént.
5.3. Az Önkormányzat gondoskodik köznevelési intézményi, és bölcsődei étkeztetési állami költségvetési támogatás igénybevételéről és azzal való elszámolásról.
6. Bevételek
6.1.
A Tagintézmény elhelyezését biztosító Ingatlan bérbeadásának joga és az abból származó bevételek az Önkormányzatot illeti meg.
6.2.
A köznevelési intézményi és a bölcsődei étkezés térítési díjából és a munkahelyi étkeztetésből származó bevétel az Önkormányzatot illeti meg.

7. Bérek, béren kívüli juttatások és ehhez kapcsolódó költségek

7.1. Az óvodai nevelési szakmai feladatok és a bölcsődei ellátás körében az alkalmazottak (pedagógus, dajka, pedagógiai asszisztens, óvodatitkár, kisgyermeknevelő, bölcsődei dajka) illetményét és illetményen kívüli juttatását, költségtérítését, továbbá a munkavédelem, foglalkozás egészégügyi, tüdőszűrés költségeit a Társulás viseli.
7.2.  A 3-4. pontban foglalt feladatellátáshoz kapcsolódóan esetlegesen felmerülő bérek, béren kívüli juttatások, költségtérítések, továbbá a munkavédelem, foglalkozás egészségügy, tüdőszűrés költségeit 2014. január 1-jétől az Önkormányzat viseli – a 3.2. pontban körülírt kivételekkel.

8. 
Szerződő Felek megállapodnak abban, hogy jelen megállapodás aláírásával egyidejűleg a köztük a 2013. december 12. napján létrejött megállapodás hatályát veszti.

9. A jelen Megállapodást Nagyveleg Község Önkormányzat Képviselő-testülete …/2026. (…..) határozatával, a Társulási Tanács …./2026. (…...) határozatával hagyta jóvá. 
Jelen Megállapodást a felek, mint akaratukkal mindenben megegyezőt, a szükséges felhatalmazó határozatok birtokában jóváhagyólag aláírták.

Mór, 2026.  

